**CONSILIUL JUDETEAN ARGES**

**REGIA AUTONOMA JUDETEANA DE DRUMURI ARGES R.A.**

**Pitesti, str.G Cosbuc, nr.40, jud. Arges**

**NOTA DE FUNDAMENTARE**

**PRIVIND PROIECTUL BUGETULUI DE VENITURI SI CHELTUIELI RECTIFICAT**

**PE ANUL 2016**

***CAPITOLUL I –PREZENTARE GENERALA***

Fundamentarea, in vederea sustinerii proiectului debuget de venituri si cheltuieli rectificat pentru anul 2016, a avut in vedere functiile pe care acest instrument trebuie sa le indeplineasca si anume:

-functia de previziune,

-functia de control a executiei financiare,

-functia de asigurare a echilibrului financiar al societatii.

Bugetul de venituri si cheltuieli rectificat pentru anul 2016 a fost conceput ca un element de legatura intre preliminat an 2015 si bugetul previzionat pentru anii 2017 si 2018. Bugetul de venituri si cheltuieli rectificat pe anul 2016 a fost intocmit tinand cont de realitatea faptica si luand in considerare faptul ca unele lucrari de intretinere, reparatii pe drumuri judetene si de investitii prognozate si bugetate pentru anul 2016 nu mai pot fi executate din cauze obiective in timp ce pentru realizarea altora sunt necesare suplimentari de sume. Ne propunem ca pe baza proiectului de buget de venituri si cheltuieli rectificat sa stabilim premisele unui echilibru financiar pentru anul in curs si anii viitori.

Precizam ca proiectul de Buget de venituri si cheltuieli rectificat nu respecta prevederile articolului 9 alin. 2 din OG nr.26/2013[[1]](#footnote-1) care precizează că " *În situaţia în care gradul de realizare a veniturilor totale aprobate în bugetele de venituri şi cheltuieli****, în fiecare dintre ultimii 2 ani, a fost mai mic de 90%,******fundamentarea veniturilor totale pentru anul curent este cel mult la nivelul realizărilor din anul precedent*** " . Potrivit anexei 3 din bugetul de venituri și cheltuieli rectificat pe anul 2016 gradul de realizare a veniturilor totale pentru anul 2014 a fost de 84% iar pentru anul 2015 a fost de 72%. Veniturile totale propuse în bugetul de venituri și cheltuieli rectificat au fost fundamentate pe baza sumelor alocate de catre Consiliul Judetean Arges prin adresele nr.4216/15.03.2016 privind "Lista lucrarilor de investitii aflate in curs de executie de RAJD ARGES RA pe anul 2016" cu anexele aferente si adresa nr. 2520/04.03.2016 privind sumele alocate RAJD ARGES RA pentru " Reparatii curente" pe anul 2016.

**Pentru fundamentarea bugetului de venituri si cheltuieli al Regiei Autonome Judetene de Drumuri Arges R.A., pe anul 2016 s-au avut in vedere :**

* Ordinul Ministerului Finantelor Publice nr.20/07.01.2016 privind aprobarea formatului si structurii bugetului de venituri si cheltuieli (rectificat), precum si a anexelor de fundamentare a acestuia
* Ordonanta Guvernului nr.26/2013 privind intarirea disciplinei financiare la nivelul unor operatori economici la care statul sau unitatile administrative-teritoriale sunt actionari unici ori majoritari sau detin direct ori indirect o participatie majoritara, cu modificarile si completarile ulterioare
* Legea bugetului de stat pe anul 2016 nr.339/18.12.2015.
* Contractul de administrare nr. 13938/01.11.2010 incheiat cu Consiliul Judetean Arges privind administrarea retelei de drumuri judetene ce apartin domeniului public al judetului Arges și actele aditionale nr.1/17.07.2013 si nr.2/09.06.2015 ;
* Hotararea Consiliului Judetean Arges nr.219/29.10.2015 privind aprobarea tarifelor pentru eliberarea acordurilor prealabile si autorizatiilor necesare executarii de lucrari sau amplasarea unor obiective in zona drumurilor publice judetene practicate pentru anul 2015 pentru activitatea de administrare a retelei de drumuri publice.
* Hotararea Consiliului Judetean Arges nr. 15 din 02.02.2016 privind aprobarea bugetului de venituri si cheltuieli la activitatea proprie a Consiliului Judetean Arges pe anul 2016 si Anexa 1la aceasta hotarare .
* Adresa nr.4216/15.03.2016 privind ,,Lista lucrarilor de investitii aflate in curs de executie de RAJD ARGES RA pe anul 2016,, cu anexele aferente;
* Adresa nr. 2520/04.03.2016 privind sumele alocate RAJD ARGES RA pentru ,, Reparatii curente,, pe anul 2016.
* Legea 227/2015 privind Codul Fiscal
* Legea 142/1998 privind acordarea tichetelor de masa cu modificarile si completarile ulterioare
* Legea 53/2003 Codul Muncii cu modificarile si completarile ulterioare
* OUG 109/2011 privind guvernanta corporativa a intreprinderilor publice.
* Hotararea Consiliului Judetean Arges nr.203/30.09.2015.

***CAPITOLUL II – FUNDAMENTAREA VENITURILOR***

Indicatorul **''Venituri totale ''** se modifica de la **31.435,00 mii lei** la **27.800,00 lei**, modificarea provenind din suplimentari, respectiv diminuari ale sumelor alocate in Bugetul de Venituri si Cheltuieli la inceputul exercitiului financiar atat in **Lista lucrarilor de investitii aflate in curs de executie de catre RAJD** **Arges RA in anul 2016**, cat si **in Programul privind lucrarile de intretinere si** **reparatii infrastructura rutiera drumuri judetene pe anul 2016** (Anexele 1 si 2). Astfel, pentru lucrarile de reparatii si intretinere infrastructura rutiera rectificarea bugetara presupune :

* Pentru intretinerea drumurilor pietruite se cere suplimentarea cu 700,00mii lei pentru intretinere drumuri pietruite pe DJ 703 B Uda- Moraresti si pe DJ 659 A Costesti- Bradu
* Pentru indicativul ,, Siguranta rutiera,, se cere suplimentarea cu 100,00mii lei pentru montat table indicatoare si executare marcaj pietonal in zona scolilor pe drumurile judetene
* Pentru indicativul ,,Intretinerea cladirilor,, se cere suplimentarea cu 45,00mii lei, bani necesari pentru finalizarea lucrarilor de intretinere la sediul Districtului Cateasca.
* Pentru indicativul ,,Ziduri de sprijin si de captusire,, se cere suplimentarea cu 450,00 mii lei pentru executarea zidului de sprijin pe DJ 738 in comuna Mihaesti.
* Pentru indicativul ,, Reparatii curente la poduri,, se cere suplimentarea cu 38.06 mii lei pentru realizarea de consolidari provizorii la podurile afectate de calamitati
* Se cere, de asemenea, diminuarea sumelor bugetate anterior datorita faptului ca timpul ramas pana la inchiderea anului nu mai permite executia lor, pentru urmatoarele indicative, dupa cum urmeaza: intretinere platforma drum(50,00 mii lei), intretinere mijloace pentru siguranta circulatiei rutiere (100,00 mii lei), asigurarea esteticii rutiere (99.80 mii lei), intretinerea curenta a podurilor, pasajelor, podetelor (50,00 mii lei), amenajari si completari de acostamente (100,00 mii lei), intretinerea drumurilor pietruite prin scarificari (150,00 mii lei), reparatii curente la cladiri (562.44mii lei), cadastrul drumurilor (20,82 mii lei), intocmirea documentatiilor tehnico-economice pentru lucrari de intretinere si reparatii drumuri (100,00 mii lei), administrare drumuri (100,00 mii lei ).

Pentru lucrarile de investitii aflate in curs de executie se cere suplimentarea, respectiv diminuarea sumelor alocate si bugetate anterior dupa cum urmeaza :

-pentru obiectivul **IBU pe DJ 731C Vata –Vetisoara , km 5+800+13+000, L=7.2km, la Vedea si Cocu** se cere diminuarea cu 1.150,00 mii lei deoarece proiectul este neactualizat si timpul ramas pana la finele anului nu permite finalizarea lucrarii.

-pentru indicativul **IBU pe DJ 679 E (DJ 679 A) Bucov-Raca-lim. Jud. Teleorman, km 1+500-2+800, L=1.3km, com. Raca** se cere diminuarea cu 100,00 mii lei urmand a se intocmi Nota de renuntare si PV de receptie la terminarea lucrarilor.

- pentru indicativul **IBU pe DJ 679 C Caldararu (DN 64A),-Izvoru-Mozaceni(DJ 659), KM 0+000-9+941, L=9.941km, com. Caldararusi Izvoru, km 9+941-10+421, com. Izvoru** se cere suplimentarea cu 2.100,00 lei pentru finalizarea lucrarii.

-pentru indicativul **Asfaltare pe DJ 703F Lim. Jud. Valcea-Cepari, km 20+600-25+385, L= 4,785 km, la Cepari, jud. Arges** se cere diminuarea cu 700,00 mii lei deoarece proiectul nu este actualizat si timpul ramas pana la sfarsitul anului 2016 nu permite finalizarea lucrarii.

-pentru indicativul **Modernizare pe DJ 725 Stoienesti-Dragoslavele, km 3+313-6+626, L= 3,313 km, in com. Stoienesti si Dragoslavele** se cere diminuarea cu 6200,00 mii lei pentru ca timpul nu mai permite finalizarea lucrarilor urmand ca sumele sa fie alocate in anul 2016.

- pentru indicativul **Modernizare DJ 731B Samara(DJ 703A)-Babana-Richitele de Sus-Cocu(DJ 703A), km 0+000-19+200, L= 19,2 km, in com. Poiana Lacului, Babana, Cocu** se cere suplimentarea cu 250,00 mii lei, suma fiind necesara pentru finalizarea stratului II, L=2km.

-pentru indicativul **Modernizare DJ 703A Poiana Lacului-Cerbu, km 28+796-31+939, L= 3,143 km, in com. Poiana Lacului** se cere diminuarea cu 800,00 mii lei, deoarece datorita restrictiilor la podul de pe DN 67B traficul greu a fost deviat pe acest drum, investitia neavand justificare.

-pentru indicativul **IBU pe DJ 679C Caldararu( DN 65A)-Izvoru-Mozaceni(DJ 659), km 12+550-23+515, L= 10,665 km, com. Izvoru si** **Mozaceni** se cere diminuarea cu 500,00 mii lei deoarece timpul nu mai permite decat executarea unui km de asfalt.

-pentru obiectivul **IBU pe DJ 659A Bradu-Costesti, km 0+340-10+400, L= 10,06 km, la Bradu si Costesti tronson km 5+500-10+400, L= 5 km** se cere suplimentarea cu 1.250,00 mii lei, suma necesara pentru balastarea drumului si turnarea asfaltului pe tronson de 2km.

-pentru **obiectivul Refacere terasament DJ 735 Campulung(DN 73)-Albesti-Candesti pe zona alunecarii de teren km 9+300, comuna Albestii de Muscel, jud. Arges** se cere diminuarea sumei alocate cu 400,00 mii lei, deoarece proiectul executat in 2011 necesita actualizare prin refacere studii geo datorita modificarii structurii terenului.

Pentru obiectivul **,,Lucrari accidentale,,** se cere suplimentarea sumelor cu 1.550,00 mii lei pentru **,,Refacere drum judetean DJ 703 Moraresti-Cuca-Ciomagesti, punct Goganu, sat. Sinesti, L=300m, Com. Cuca, jud. Arges.,,**si cu 232,00 mii lei pentru **,,Lucrari de reparatii la rampa pod existent pe DJ 703I aparari de mal pe raul Valsan pentru punerea in siguranta a drumului, in satul Valsanesti, comuna Musatesti, judetul Arges,,.**

Veniturile bugetate prin Bugetul de Venituri si Cheltuieli pe 2016 rectificat se compun din :

* Venituri din desfasurarea de activitati specifice obiectului de activitate , respectiv lucrari de intretinere si reparatii infrastructura rutiera aferente intregii retele de drumuri judetene pe care le avem in administrare(1193.95 km) si prestari de servicii pentru lucrari de investitii aflate in derulare în sumă de **27.511,00 mii lei (fărăTVA);**
* Venituri din contravaloare tarifelor pentru eliberarea acordurilor prealabile si autorizatiilor necesare executarii de lucrari sau amplasarea unor obiective in zona drumurilor publice judetene si a tarifelor pentru inchirierea suprafetelor din zona drumurilor judetene **270,00 mii lei(fara TVA);**
* Venituri din redevente ( concesionare District Domnesti) **13,00 mii lei(fara TVA);**
* Venituri financiare obtinute din dobanzi bancare **2,00 mii lei(fara TVA);**
* Alte venituri **4,00 mii lei( fara TVA)**

***TOTAL VENITURI 27.800 MII LEI.(fara TVA)***

***CAPITOLUL III – FUNDAMENTAREA CHELTUIELILOR***

Indicatorul **''Cheltuieli totale''** a fost modificat prin rectificare bugetara de la valoarea de **31.335,00 mii lei (fara TVA)** la **27.800,00 mii lei (fara TVA).** Modificarea se datoreaza rectificarii in minus a veniturilor, fapt ce a determinat scaderea cheltuielilor cu materiile prime si scaderea cheltuielilor cu intretinerea si reparatiile drumurilor judetene .

* Cheltuieli cu materiile prime (achizitionarea de materii prime si materiale necesare desfasurarii activitatii :balast, piatra calcar, emulsie, vopsea, microbile, diluant,materiale necesare producerii asfaltului) **8.081,00mii lei(fara TVA)**
* Cheltuieli cu piesele de schimb, si cheltuieli cu combustibilul folosit **1.260,00 mii lei**:

-piese de schimb **160,00 mii lei(fara TVA)**

-combustibil **1.100,00** **mii lei (fara TVA)**

* Cheltuieli cu obiectele de inventar **108,00 mii lei:**

**-echipamant SSM si PSI 73.20mii lei(fara TVA)**

**-aparatura birou 10,00 mii lei(fara TVA)**

**-scule si unelte 24.80 mii lei(fara TVA)**

Obiectele de inventar sunt reprezentate prin: echipamente destinate muncitorilor drumari (salopete vara/iarna, bocanci, casti de protectie), aparatura birou (achizitia de claculatoare, imprimante, copiatoare), truse de scule si unelte necesare desfasurarii activitatii in atelierul mecanic sau in districte.

* Cheltuieli cu energia si apa (s-a avut in vedere si consumul de energie electrica al statiei de asfalt ) **148.50 mii lei (fara TVA)**

**-energie electrica 83,00 mii lei(fara TVA)**

**-energie termica 19,00 mii lei(fara TVA)**

**-salubritate 15,00 mii lei(fara TVA)**

**-apa, canal 31,50 mii lei(fara TVA)**

* Cheltuieli pentru desfasurarea activitatii de intretinere si reparatii drumuri (inchirieri utilaje, intocmire documentatii, proiectari) **12.987,00 mii lei.(fara TVA)**
* Alte cheltuieli cu terti ( asigurari RCA, rovignete, mentenante, consultanta juridica, cheltuieli cu servicii de paza, telefonie, internet, comisioane bancare, pregatire profesionala, cheltuieli cu tarif pentru spor de putere statie de asfalt) **1.296 mii lei**

**-mentenanta 24,00 mii lei (fara TVA)**

**-RCA+rovignete+ITP 83,00 mii lei (fara TVA)**

**-consultanta juridica 150,00 mii lei(fara TVA)**

**-telefonie+internet 30,00 mii lei(fara TVA)**

**-comisioane banca 10,00 mii lei(fara TVA)**

**-servicii de paza 700,00 mii lei(fara TVA)**

**-servicii intretinere calculatoare 15,00 mii lei (fara TVA)**

**-pregatire profesionala 33,00 mii lei(fara TVA)**

**-tarif spor de putere statia de asfalt 70,00 mii lei(fara TVA)**

**-alte consumabile si servicii 181,00 mii lei(fara TVA)**

Achizitionarea de servicii juridice de consultanta/ asistenta/ reprezentare a fost aprobata prin Hotararea CJ Arges nr.203/30.09.2015, in conditiile stipulate la art.1 din H CJ Arges mentionata mai sus.

Sumele prevazute la subcapitolul ,,Pregatire profesionala,, reprezinta sume necesare pentru cursuri de perfectionare pentru unele categorii de salariati ai RAJD Arges (achizitii publice, contabilitate-financiar, personal tehnic).

Alte consumabile si servicii reprezinta contravaloarea prognozata pentru anul 2016 pentru achizitia de papetarie, materiale curatenie, revizii utilaje (pod rulant, freza asfalt, finisor), servicii medicina muncii, consumabile necesare in atelierul mecanic si la statia de asfalt, piese de schimb calculatoare, copiatoare, consumabile copiatoare si imprimante).

Servicii de mentenanta si intretinere calculatoare reprezinta contravaloarea serviciilor de pastrare baza de date pentru software contabilitate, interventii tehnice necesare asupra softului, intretinere site regie, retea de calculatoare.

* Cheltuieli cu taxe si impozite (impozite terenuri , cladiri, masini, licente de transport) **91,00 mii lei.**
* Cheltuieli cu personalul (cheltuieli cu salariile, cheltuieli cu tichetele de masa, cheltuieli sociale prevazute la art.25 din Legea 227/2015 prvind codul fiscal, cheltuieli cu asigurarile sociale, cheltuieli cu contractele de mandat) **3.622,00 mii lei:**

**-**cheltuieli de natura salariala în sumă de 2.691,00 mii leiau crescut cu91 mii lei față de cele aprobate în anul 2015 ca urmare a creșterii salariului minim brut pe economie începând cu 01,05,2016 potrivit Hotărârii Guvernului nr.1017/2015 pentru stabilirea salariului de bază minim brut pe ţară garantat în plată.

**-**cheltuieli sociale (tichete cadou oferite salariatilor/copiilor salariatilor cu ocazia sarbatorilor de iarna, sarbatori pascale, 1 iunie, 8 martie ) **66,00 mii lei**

**-**tichete de masa **300,00 mii lei.**

* Cheltuielile aferente contractului de mandat în sumă de **296,00** mii lei .

Directorii și consiliul de administrație au încheiate contracte de mandat potrivit prevederilor OUG nr.109/2011[[2]](#footnote-2)

* + Director general – componenta fixă 4,00 mii lei X 12 luni=

48,00mii lei;

* + Directori –componentă fixă
    - 2 directori 7,60 mii lei x 12 luni = 91,20 mii lei

În luna iunie 2016 directorul general care avea contract de mandat încheiat potrivit OUG nr.109/2011 și-a dat demisia și începând cu data de 01.08.2016 potrivit Hotărârii CA nr. 10/29.07.2016 Directorul Infrastructura Rutiera a fost numit Director General provizoriu până la ocuparea postului.

* + Consiliul de administrație – componenta fixa

presedintele CA - 1 persoană 4,00 mii lei x 12 luni = 48,00 mii lei

4 persoane 2.20 mii lei x 12 luni = 105,60 mii lei brut

Seceretar CA – 1 persoana 0.30 mii lei x 12 luni = 3.60 mii lei brut

* Alte cheltuieli de exploatare (amortizarea imobilizarilor corporale si necorporale, majorari si penalitati) **150,00 mii lei.**

**TOTAL CHELTUIELI 27.800,00 MII LEI.**

Cresterea atat a platilor restante cat si a creantelor restante prognozata prin rectificarea bugetara se explica prin existenta unui flux greoi in ceea ce priveste decontarea situatiilor de lucrari de catre CJ Arges catre RAJD Arges, care este principalul beneficiar al lucrărilor executate de către Regie. Aceasta obturare a cash-flowlui determina, prin neincasarea in timp util a creantelor de la Consiliul Judetean, plati restante mai mari catre furnizori.

p.**Director General**

**Ing Ionel Iriciuc Director Economic,**

**Ec. Claudia Ghita**

1. privind intarirea disciplinei financiare la nivelul unor operatori economici la care statul sau unitatile administrativ-teritoriale sunt actionari unici ori majoritari cu modificările și completările ulterioare [↑](#footnote-ref-1)
2. privind guvernanţa corporativă a întreprinderilor publice cu modificările și completările ulterioare [↑](#footnote-ref-2)